تورکیه جمهوریتی جمهور باشلیغی رجب طیب ایردوغان آذربایجان جمهور باشلیغی الهام علی یف نی تاغلی قاره باغده قولگه کیریتیلگن ظفر مناسبتی بیلن تبریک ایتدی.
آذربایجان جمهور رئیسلیگی تامانیدن بیریلگن بیاناتده، ایردوغان بیلن علی یف نینگ تیلفون آرقه لی صحبت قیلگن لیگی بیلدیریلدی.
بیاناتده، قاره باغ اوروشیده آذربایجان قولگه کیریتگن پارلاق ظفر مناسبتی بیلن رهبرلرنینگ بیر بیرلرینی قوتله گن لیگی قید ایتیلدی.
علی یف اوروش پیتیده آذربایجانگه سیاسی و معنوی همکارلیگی باعث ایردوغان و تورک خلقی گه ینه بیر مرته منتداچیلیک بیلدیردی.
ایردوغان هم اولکه سی نینگ همکارلیگینی یوکسک تقدیر بیلن کوتیب آلگن لیگی اوچون علی یف گه منتدارچیلیک بیلدیرگن لیگی معلوم قیلیندی.
ایککی دولت رهبری دوست و قرینداش تورکیه و آذربایجان نینگ بیر بیری نینگ
یانیده بولیش گه دوام ایته جگینی تاکییدله دی.
تاغلی قاره باغده آتشکیسین نی تیکشیروو اوچون ایجاد ایتیله دیگن تورک-روس تینچلیک کوچی مرکزی بوییچه صحبت قیلگن رهبرلر بو مرکزنینگ منطقه ده دایمی تینچلیک اورنه تیلیشی گه حصه قوشه جگی گه ایشانگن لیکلرینی تیلگه آلدیلر.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
